cyanic-selkie/wikianc huggingface dataset:
Likekjønnet ekteskap
Norge
Endringene i den norske ekteskapsloven kom som resultat av en kampanje for felles ekteskapslov. Endringene i ekteskapsloven ble vedtatt av Stortinget i 2008 og de nye endringene trådte i kraft 1. januar 2009.
Achilia
Utseende
Bittesmå (gjerne 1-2 millimeter), blanke, brunlige kortvinger. Kroppen er pæreformet. Hodet er trapesformet, med små, runde fasettøyne og groper i pannen. Antennene er middels kraftige. Maksillepalpene er lange, det ytterste leddet ganske stort. De ytterste leddene danner en kølle. Pronotum er forholdsvis lite, med rundede sider, bredest omtrent i midten, med runde, dype groper. Dekkvingene dekker omtrent halve bakkroppen, er blanke og kraftig utvidete bakover. Bakkroppsleddene er ganske korte og kan være påfallende innskåret i midten. Beina er nokså lange, leggene litt krumme.
Likekjønnet ekteskap
Norge
Likekjønnet ekteskap har vært tillatt i Norge siden 1. januar 2009. Under tittelen Felles ekteskapslov fremmet Jens Stoltenbergs andre regjering en rekke endringer i ekteskapsloven, barneloven, adopsjonsloven og bioteknologiloven med siktemål å gi likekjønnede par rett etter loven til å få sine samliv regnet som ekteskap. Dernest var meningen å gi likekjønnede par samme rett som ulikekjønnede til å bli regnet som potensielle adopsjonsforeldre. For kvinnepar der den ene eller begge blir befruktet med donorsæd (for eksempel ved hjelp av inseminasjon), ble likestilling med ulikekjønnede par oppnådd ved at begge blir regnet som barnets foreldre. Lovendringene ble vedtatt av Odelstinget 11. juni 2008 med 84 mot 41 stemmer og bifalt av Lagtinget 17. juni 2008 med 23 mot 17 stemmer. Endringene i lov om ekteskap trådte i kraft 1. januar 2009. Endringene i denne sammen med de tilhørende endringene i barneloven med flere ble omtalt som «felles ekteskapslov» fordi det tidligere var en egen lov som regulerte ekteskapslignende forhold for likekjønnede par (partnerskapsloven).
Achilia
Levevis
Disse billene lever på fuktige steder, som sumper og elvebredder, og også i maurtuer.
Likekjønnet ekteskap
Frankrike
I mai 2004 annonserte Parti socialiste at de støttet likekjønnede ekteskap. En undersøkelse foretatt av magasinet Elle i 2004 viste at 64 % av Frankrikes befolkning støtter likekjønnede ekteskap, og 49 % støtter adopsjonsvurderingsrett for likekjønnede par.
Achilia
Utbredelse
Slekten er utbredt i den neotropiske økosonen.
Likekjønnet ekteskap
Frankrike
I 2006 anbefalte en kommisjon nedsatt av presidenten for det franske parlamentet med at Frankrike ikke bør innføre likekjønnede ekteskap. Kommisjonen bestod av 30 fagfolk, og med basis i barnets rettigheter anbefalte den også med at likekjønnede par ikke bør gis adopsjonsrett eller rett til kunstig befruktning.
I 2013 ble Frankrike det fjortende landet i verden til å innføre ekteskapslov for begge kjønn, da president Hollande undertegnet den nye loven i mai, med virkning fra juni.
Latvia
Den latviske nasjonalforsamlingen vedtok i midten av desember 2005 en grunnlovsendring som forbyr likekjønnede ekteskap, etter forslag fra det kristeligdemokratiske partiet. Landet hadde allerede forbud mot dette, men mente det var nødvendig å slå det fast i grunnloven for å hindre inngripen fra EU. President Vaira Vīķe-Freiberga signerte lovendringen like etter, og gjorde med det Latvia til det andre EU-medlemslandet (etter Litauen) til å grunnlovsfeste at ekteskap kun kan inngås mellom personer av ulikt kjønn.
Irland
23. mai 2015 ble det avholdt en folkeavstemning om hvorvidt likekjønnet ekteskap skulle bli tillatt i landet. Til tross for at katolisismen står sterkt i Irland, svarte over 62 % ja til å tillate det. Landet er verdens første til å innføre likekjønnet ekteskap gjennom folkeavstemning. Loven trådte i kraft 16. november samme år.
Slovenia
I desember 2014 foreslo det økososialistiske valgalliansen Združena levica («Det forenede venstre») en lov som utvidet definisjonen på ekteskap i loven fra 1976 om ekteskap og familierelasjoner til også å gjelde likekjønnet ekteskap, herunder en anledning til å adoptere barn. I januar 2015 uttrykte regjeringen ingen motstand mot forslaget, og i februar 2015 ble loven vedtatt med 11 stemmer mot 2. I mars gikk den gjennom nasjonalforsamlingen med 51 stemmer mot 28. 10. mars 2015 avviste nasjonalrådet med 23 mot 14 stemmer et forslag om at nasjonalforsamlingen skulle stemme over loven en gang til.
Motstanderne av loven klarte imidlertid å samle 40,000 underskrifter som forlangte at saken skulle legges fram i en folkeavstemning, og denne ble gjennomført 20. desember 2015, hvor 63,4 % av velgerne stemte imot loven og den ble da kjent ugyldig da det var tilstrekkelig antall stemmer imot den nye loven.
Finland
1. mars 2017 ble det tillatt for likekjønnede å inngå ekteskap i Finland.
Kaldkiling
Gruvearbeideren som utførte slik arbeid ble kalt en hauer (hogger). Haueren banket spissen av begsjernet ned i sprekker med feiselen. Bergsjernet ble banket så langt inn i fjellet som haueren klarte slik at det ble dannet en fure i fjellet. Etter dette ble bergsjernet brukt til å lage en ny fure inntil den første furen. Bergsjernets spiss av stål ble fort ødelagt og måtte byttes ut ofte. De brukte spissene ble tatt med ut igjen for å smis skarpt igjen. Noen ganger tok man i bruk et stort bergsjern som ble kalt en fimmel. Da holdt en mann fimmelen inntill fjellet, mens en annen slo på fimmelen med en ekstra stor feisel.
Likekjønnet ekteskap
Sveits
I en folkeavstemning i 2021 gikk et flertall på 64,1 % inn for å tillate likekjønnet ekteskap, kalt Ehe für alle. Endringen trådte i kraft 1. juli 2022.
Kaldkiling
Når fjellet var blitt løst nok brukte haurene kilhakker for å få løs malmen. Kilhakken var mellom 20 og 30 cm lang og var festet til et skaft på ca 70 cm.
Likekjønnet ekteskap
Australia
11. mai 2006 ble en lov som gav likekjønnede par ekteskapslignende rettigheter vetatt i Australian Capital Territory. Statsminister Howard har senere protestert på denne likegjøringen av likekjønnede forhold og «tradisjonelle ekteskap» og vil forsøke å få loven endret tilbake, på tross av riksadvokat Philip Ruddocks uttalelse om at slike lovendringer er opp til hver enkelt delstat.
Kaldkiling
Kaldkiling var hardt arbeid og krevde mye styrke og utholdenhet. Det krevde også opplæring i bruk av de nevnte redskapene. "Arbeidet krevde også erfaring i å innrette seg etter vekslende fjellforhold. Det gjaldt å benytte seg av små og store sprekker, bløtere bergarter og andre svakhetssoner".
Kaldkiling ble introdusert til Norge av tyske gruvearbeidere i løpet av 1500-tallet. På 1700 tallet ble kaldskiling til slutt ikke lenger brukt noe særlig i gruvedrift i Norge på grunn av stadig bedre fyrsettingsteknikker og stadig bedre eksplosiver, men ble brukt lenger i steinbryting på overflaten.
Chris Cunningham
Tidlig arbeid i filmindustrien
Cunningham har jobbet med modeller, masker og spesialeffekter for filmer. Han er kreditert blant annet på Alien 3 (1992) og Alien: Oppstandelsen (1997). Han ble oppdaget av Stanley Kubrick på grunnlag av arbeid for Judge Dredd (1995), noe som medførte et samarbeid på halvannet år i forbindelse med filmen A.I.: kunstig intelligens (2001) som ble regissert av Steven Spielberg. Kubrick døde før produksjonen ble fullført. Cunningham ble også nominert til Saturn Award for sitt arbeid på Judge Dredd.
Senere, selvstendig arbeid
Den første av en serie kritikerroste musikkvideoer ble laget for Autechre i 1995 for låten «Second Bad Vilbel» fra EP-en Anvil Vapre.
Cunningham lagde i 2000 videoinstallasjonen Flex med lydspor av Aphex Twin. Den ble vist i utstillingen Apocalypse: Beauty and Horror in Contemporary Art på Royal Academy of Arts. En redigert versjon ble brukt som bakgrunnsfilm da Madonna fremførte «Frozen» på sin turne i 2004.
MF «Veøy»
MF «Veøy» (IMO: 7368748) er en norsk-flagget bilferge som eies og drives av det norske fergeselskapet Fjord1 ASA. Bilfergen ble bygget i 1974 av Hjørungavaag Mek. Verksted AS i Hjørungavåg på Sunnmøre i Møre og Romsdal, og ble opprinnelig levert til Møre og Romsdal Fylkesbåtar AS (MRF) den 10. mai 1974 som rederiets nyeste flaggskip og som den største bilfergen i MRFs flåte.
«Veøy» har siden hun ble levert i 1974 trafikkert mange ulike fergesamband i Møre og Romsdal i tillegg til to fergesamband i Nordland. Per i dag trafikkerer hun, sammen med sitt eldre søsterskip MF «Bolsøy», fergesambandet Geiranger–Hellesylt om sommeren. Utenom sommersesongene fungerer hun som reserveferge på ulike fergesamband etter behov, men ligger det meste av tiden i vinteropplag, stort sett i Kristiansund ved Kristiansund Mekaniske Verksted (KMV).
Historie
MF «Veøy» ble bygget i 1974 av Hjørungavaag Mek. Verksted AS ved bygda Hjørungavåg i Hareid kommune på Sunnmøre i Møre og Romsdal som verftets byggnummer 20, og ble overlevert til det norske fergeselskapet Møre og Romsdal Fylkesbåtar AS (MRF) den 10. mai 1974 som MRFs sitt nyeste flaggskip. Med en bruttoregistertonnasje på 1 137 brt var «Veøy» den største bilfergen i MRFs flåte.
«Veøy» ble døpt på en dåpsseremoni som ble holdt i Molde i 1974 og ble satt inn i rute samme år på sitt første fergesamband mellom Molde – Vestnes – Vikebukt i Romsdal, hvor hun her trafikkerte frem til 1988 (med unntak av sommeren 1984 og 1985 hvor hun trafikkerte fergesambandet Melbu – Fiskebøl i Nordland) da hun ble erstattet av MRFs sine nye søsternybygg, MF «Rauma» og MF «Romsdal», som begge kom dette året og tok over driften på fergesambandet (men da bare mellom Molde – Vestnes). MF «Rauma» var den første av disse som kom i rutetrafikk, som medførte at hun overtok tittelen som MRFs flaggskip i kort tid frem til søsterskipet MF «Romsdal» kom i rutetrafikk senere det året (MF «Romsdal» var flaggskipet frem til 1991 da MF «Tresfjord» kom inn i rutetrafikk, som ble MRF sitt siste flaggskip og sin siste største bilferge før rederiet fusjonerte med morselskapet Fjord1 AS i 2005 og dannet datterselskapet Fjord1 MRF AS med fortsatt Fjord1 AS som morselskap).
I 1990 ble «Veøy» satt inn på fergesambandet mellom Bremsnes og Kristiansund på Nordmøre, hvor hun bare tok driften i ett år. I 1993 trafikkerte hun på fergesambandet mellom Hareid og Sulesund på Sunnmøre, og ble deretter samme år satt inn på fergesambandet Halsa – Kanestraum på Nordmøre, hvor hun trafikkerte frem til 1997 (med unntak av sommeren i 1994 og 1995, da hun trafikkerte på fergesambandet Svolvær – Skutvik i Nordland). Fra 1997 til 2001 var hun reserveferge på fergesambandet Geiranger – Hellesylt på Sunnmøre om somrene, og fra 2001 til 2002 trafikkerte hun på fergesambandet Seivika – Tømmervåg på Nordmøre.
Siden 2002 og frem til i dag trafikkerer «Veøy» på fergesambandet Geiranger – Hellesylt på Sunnmøre om sommeren, uten om sommersesongene fungerer hun som reserveferge på ulike fergesamband når det er behov, i 2000-årene har hun blant annet vært reserveferge på Festøy – Solavågen, Hareid – Sulesund, Molde – Vestnes, Bremsnes – Kristiansund, og Seivika – Tømmervåg.
Mål / Dimensjoner
MF «Veøy» har en største lengde på 74,98 meter (246,00 fot), lengden mellom perpendikulærene er på 67,61 meter (221,82 fot) og største bredde er 12,00 meter (39,37 fot). Dybden er på 4,50 meter (14,76 fot).
Tonnasje
MF «Veøy» hadde ved levering en bruttoregistertonnasje på 1137 BRT, som gjorde henne til den største bilfergen i flåten frem til 1988. Per i dag har hun en bruttotonnasje på 1 870 BT og en nettotonnasje på 613 NT.
Kapasitet
Ved levering hadde «Veøy» en kjøretøykapasitet på 60 personbilenheter (PBE), per i dag har hun en kjøretøykapasitet på 50 personbilenheter. Den maksimale passasjerkapasiteten er på 345 passasjerer.
Maskineri / Fremdrift
Hovedmaskineriet består av to fem-sylindrede Wichmann 5AXA dieselmotorer, hver med en ytelse på 920 kW (1 230 hk) som tilsvarer en total ytelse på 1 840 kW (2 470 hk). Fremdriften besørges av to fire-blads propeller, hver med ett ror.
Register
MF «Veøy» er registrert i Norsk Ordinært Skipsregister (NOR) som er en underavdeling i Sjøfartsdirektoratet.
Likekjønnet ekteskap
Australia
7. desember 2017 ble likekjønnet ekteskap tillatt i Australia etter folkeavstemning.
Drogo av Champagne
Drogo (født 670, død 708), sønn av Pipin av Herstal og Plektrude, var hertug av Champagne som han ble utnevnt til av sin far i 690 og hertug av Burgund fra Nordeberts død av i 697. Han var rikshovmester i Burgund fra 695.
Likekjønnet ekteskap
Sør-Afrika
I desember 2005 vedtok Grunnlovsdomstolen at eksklusjon av likekjønnede ekteskap i sørafrikansk lov «representerte en grov og misledende uttalelse fra lovens side om at likekjønnede par står utenfor fellesskapet, og at deres behov for bekreftelse og beskyttelse av sine intime relasjoner som mennesker skulle være mindre enn behovene til heterofile par». Domstolen fastslo med dette at den daværende definisjonen av ekteskap var grunnlovsstridig, og gav den lovgivende forsamling ett år til å gjøre de nødvendige endringer i loven.
14. november 2006 ble den nye loven vedtatt av Underhuset med 229 mot 41 stemmer, og av Overhuset 28. november. 30. november ble lovendringen signert av visepresident Phumzile Mlambo-Ngcuka, bare én dag før likekjønnede ekteskap ville blitt innført under rettsordre.
Drogo av Champagne
Han giftet seg med Anstrude, datter av Waratton, den tidligere major domus i Neustria og Burgund, og Ansflede. Hun var også enke etter rikshovmesteren Berthar. Deres barn, fire sønner, var:
Drogo døde før sin far og etterlot hertugdømme Champagne til sin nest eldste sønn Arnulf, siden den førstefødte Hugh hadde gått i kloster.
Likekjønnet ekteskap
Sør-Afrika
Det første paret, Vernon Gibbs og Tony Halls, ble viet uten problemer i George i Cape-provinsen neste dag, den 1. desember.
Amerikas forente stater (USA)
26. juni 2015 besluttet USAs høyseterett at grunnlovens 14. tillegg garanterer like rettigheter for alle når det gjelder ekteskap. Dermed må en delstat som tillater ekteskap mellom mann og kvinne også tillate ekteskap mellom likekjønnede.
Den føderale loven Defense of Marriage Act, vedtatt i 1996, definerer ekteskap som en forbindelse mellom en mann og en kvinne, og forbyr føderale myndigheter å anerkjenne likekjønnede ekteskap. President Barack Obama lovet i sitt valgprogram å jobbe for å endre denne loven.
Mexico
Likekjønnede ekteskap ligger an til å bli tillatt i hovedstaden Mexico by etter at byens lovgivende forsamling vedtok å endre ekteskapsloven 21. desember 2009. Loven er forventet å tre i kraft i februar 2010.
To delstater tillater registrert partnerskap: Det Føderale Distriktet (som omfatter Mexico by) og Coahuila. En lignende lov debatteres også i delstaten Colima.
ISO 3166-2:VA
ISO 3166-2:VA er Vatikanstatens del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Likekjønnet ekteskap
Argentina
Senatet i Argentina vedtok den 15. juli 2010 en lov som sidestiller likekjønnede ekteskap med heterofile.
ISO 3166-2:VA
Det er for tiden ikke definert noen ISO 3166-2-koder for Vatikanstaten. Landet har ingen definerte underinndelinger.
Vatikanstatens ISO 3166-1 alfa-2-kode er VA.
Likekjønnet ekteskap
Uruguay
Senatet i Uruguay legalisert likekjønnet ekteskap den 12. desember 2012.
ISO 3166-2:UM
ISO 3166-2:UM er USAs ytre småøyers del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For USAs ytre småøyer er det definert koder for ni øyer og øygrupper.
Likekjønnet ekteskap
Nepal
Likekjønnede ekteskap i Nepal har enda ikke offisiell godkjennelse, men partnerskap er tillatt. Høyesterett i Nepal bestemte 17. november 2008 at homofile, bifile og transpersoner ved lov skulle defineres som «naturlige mennesker» og ha fulle rettigheter; inkludert retten til å gifte seg, men dette er enda ikke vedtatt.
Taiwan
Den 24. mai 2017 sa Taiwans forfatningsdomstol ja til likekjønnede ekteskap.
ISO 3166-2:UM
Hver kode består av to deler, atskilt av en bindestrek. Første del er UM, ISO 3166-1 alfa-2-koden for USAs ytre småøyer. Andre del er to sifre, som kommer fra de gamle FIPS 5-2-kodene for øyene.
Likekjønnet ekteskap
Argumentasjon
Frem til slutten av det 20. århundret fantes det ikke noe samfunn som har likestilt likekjønnet samliv med «mor-far-barn-relasjonen». I noen kulturer og tidsepoker har det eksistert alternative samlivsformer, men disse har kun i få tilfeller blitt sidestilt med parforhold mellom mann og kvinne. Mot slutten av det 20. århundret ble imidlertid likekjønnet samliv i større grad akseptert i deler av den vestlige verden.
ISO 3166-2:UM
Som et av USAs avhengige områder er USAs ytre småøyer også tildelt koden US-UM i ISO 3166-2:US, den amerikanske delen av ISO 3166-2.
Likekjønnet ekteskap
Argumentasjon
Legitimiteten av et ekteskap mellom to personer baserer seg på hvor man henter den autorative definisjonen av «ekteskap» fra. Forkjempere for likekjønnede ekteskap mener at mulighet til ekteskapsinngåelse er en rettighet man har krav på siden det er en juridisk avtale kontrollert av myndighetene, som ikke bør begrenses til par av ulikt kjønn. Motstanderne deres mener ekteskap ikke er noen rettighet i seg selv, og at det burde tillates eller forbys på moralske eller religiøse grunnlag, og at en endring av definisjonene vil føre til en nedbrytning av samfunnet. Kontroversen omhandler for det meste myndighetenes definisjon av ekteskap, og i mindre grad velsignelse av likekjønnede parforhold av forskjellige religiøse organisasjoner.
Argumenter om flertallets mening
Enkelte motstandere hevder at flertallet i befolkningen er imot lovendringer som tillater likekjønnede par å gifte seg. Ifølge flere undersøkelser er dette ikke tilfelle i Norge og enkelte andre land.
Argumenter om ekteskapets funksjon
Motstanderne av likekjønnede ekteskap argumenterer at forhold mellom mennesker av ulikt kjønn er grunnlaget for formering, som igjen er grunnlaget for familieenheten, hovedbyggestenen i samfunnet. Enkelte religiøse og andre ser ekteskapet ikke som en juridisk konstruksjon, men som en naturlig oppstått «pre-politisk» institusjon som staten må anerkjenne slik den anerkjenner andre naturlige institusjoner som jobber og familier. De mener at definisjonen som likekjønnede ekteskap fører med seg forandrer den sosiale funksjonen av ekteskapet fra reproduksjon til frihet til å ha sex. Disse omtaler ofte seg selv som «forsvarere» av det tradisjonelle ekteskapet.
Et vanlig argument mot likekjønnede ekteskap er at ekteskapets formål er et resultat av seksuell tiltrekning som leder til formering, og at likekjønnede parforhold ikke i seg selv kan føre til avkom. Motargumentet er at siden loven ikke forhindrer ekteskap mellom en mann og en kvinne som ikke kan eller ikke ønsker å få barn, eller for kvinner etter overgangsalderen, kan ikke argumentet om formering brukes mot likekjønnede ekteskap, spesielt siden teknologisk utvikling tillater likekjønnede par å få sine egne barn. Et krav om at ekteskap må være i stand til formering er heller ikke tillatt i henhold til Den europeiske menneskerettskonvensjonen
Noen proponenter av likekjønnede ekteskap argumenterer med at likekjønnede ekteskap er «moralske» nok til å understøtte den familiesentrerte rollen ekteskapet spiller i samfunnet selv uten biologisk avkom. Det argumenteres også at ekteskapet som institusjon ville bli styrket ved å gjøre det tilgjengelig for flere, og at muligheten for ekteskap ville oppmuntre homofile til å slå seg ned med en partner og stifte familie. Andre hevder at ekteskapet ikke lenger har noen formeringsstimulerende funksjon for staten, siden mange land, blant dem Norge, yter støtte til foreldre med barn uavhengig av deres sivile status.
Noen libertarianere er motstandere av likekjønnet ekteskap fordi de er imot alle former for statssanksjonert ekteskap, også mellom partnere av forskjellig kjønn. De er ikke nødvendigvis imot ideen om likekjønnede giftemål i seg selv, men at staten skulle ha noen rolle i verken det eller i ekteskapsinngåelser mellom partnere av forskjellig kjønn.
Argumenter om tradisjon
Proponenter av likekjønnede ekteskap påpeker at «tradisjonelle» konsepter om ekteskap faktisk allerede har gått gjennom store forandringer. Polygami har blitt forbudt, gifte kvinner er ikke lenger regnet som deres ektemenns eiendom, skilsmisse er tillatt, bruk av prevensjon innenfor ekteskapet er tillatt, og lover som forbyr ekteskap mellom personer av forskjellig rase er borte i de fleste moderne samfunn. Det faktum at endringer i skikkene rundt ekteskap har skjedd mange ganger tidligere leder til argumentet om at ekteskapsistitusjonen er dynamisk, og at likekjønnede ekteskap bare er videre evolusjon.
Religiøse argumenter
Noen motstandere argumenterer mot likekjønnede ekteskap på religiøst grunnlag. De mener at å utvide ekteskapet til også å gjelde likekjønnede par undergraver den konvensjonelle betydningen av ekteskap ifølge religiøs forståelse og tradisjoner, fører ikke til avkom, og medfører en økt offisiell aksept av parforhold basert på seksuelle handlinger deres respektive religion forbyr.
Konservative og noen moderate kristne uttaler videre at likekjønnet ekteskap er imot Bibelen, for eksempel (handlinger som angivelig førte til ødeleggelsen av byene Sodoma og Gomorra). Denne historien var også opprinnelsen til ordet sodomi. Andre sitater er (som ved bokstavelig tolkning foreskriver dødsstraff for seksuell kontakt mellom menn), og  og.
Andre moderate og liberale kristne deler synet om at disse sitatene er tatt ut av sin skriftlige, historiske og kulturelle sammenheng, og kan ikke regnes som gjeldende for likekjønnede forhold slik vi kjenner dem i dag. De ser på sitatene om Sodoma og Gomorra som referanser til systematisk voldtekt, og sitatene fra 3 Mos som del av den jødiske helligdomskodeks, og dermed reservert for jøder på den tiden. Denne teksten inneholder mange forskrifter som ikke praktiseres av kristne i dag, for eksempel forbudet mot å gå med klær av blandingsfiber eller forbudet mot å spise svinekjøtt. For liberale kristne er sitatet fra Romerbrevet sett på som en referanse til spesifikke seksuelle ritualer fra gresk-romerske templer og tilbedelse av idoler, og ikke ment å omtale moderne homofili.
Proponentene hevder på sin side at siden de fleste land er rettsstater og ikke gudsstater, utføres ekteskapsinngåelser sanksjonert av staten og under prinsippet om trosfrihet og at ekteskapet defineres av lovgiver og ingen annen.
Slippery slope-argumenter
Noen opponenter hevder også at å tillate likekjønnede par å gifte seg vil føre til en utvisking av andre juridiske føringer og lede til legalisering av en rekke utradisjonelle forhold. Fremst tenkes det da på polygami, men også incestuøse og proforma ekteskap er blitt nevnt, og til og med ekteskap mellom mennesker og dyr.
Polygami
Hovedargumentet her er at den tradisjonelle definisjonen av ekteskap inneholder to komponenter, en binding mellom to personer av ulikt kjønn, og at å forandre en av disse komponentene (klausulen om ulike kjønn) vil nødvendigvis kunne føre til en forandring av den andre (klausulen om én person).
Eksempler på tendenser i slik retning kom i september 2005 da en borgerlig vigselsmyndighet i Rosendaal i Nederland registrerte et partnerskap (samenlevingscontract) mellom én mann (46 år) og to etter eget utsagn biseksuelle kvinner (31, 35), og den 2. januar 2007, da den kanadiske delstaten Ontarios appelldomstol tilkjente like foreldrerettigheter og -plikter for tre «foreldre» til et barn som bodde med et lesbisk par: Barnets biologiske mor og far, og den biologiske mors kvinnelige partner.
Ekteskap mellom mennesker og dyr
Argumentet er uvanlig. Det går ut på at ekteskapet i tradisjonell forstand er mellom to mennesker av ulikt kjønn, og at dersom man ikke lenger har klausulen om ulikt kjønn, er det fare for at klausulen om at begge parter må være mennesker også forsvinner. Ikke-menneskelige (altså dyr) er imidlertid ikke i stand til å samtykke til en ekteskapskontrakt. Dette argumentet blir ikke tatt seriøst av de fleste kommentatorer, og er regnet for å være fornærmende i det at det sammenligner homofile mennesker med dyr.
Etymologi
Noen motstandere mener også at ordboksdefinisjonen av ordet «ekteskap» bør vektlegges i diskusjonen, og argumenterer ofte med at ordbøker på flere språk, deriblant de norske bokmåls- og nynorskordbøkene, definerer ekteskap som et «samliv mellom mann og kvinne som er bygd på en rettslig bindende overenskomst». Denne ble oppdatert rett etter at lovendringen for likekjønnet ekteskap ble vedtatt av Stortinget i 2008. Det har også blitt hevdet at begrepet «kjønnsnøytralt ekteskap» ut fra denne lingvistiske definisjonen er en selvmotsigelse.
Menneskerettighetserklæringen
En argumentasjon basert på internasjonale rettsdokumenter og avtaler kan ta utgangspunkt i menneskerettighetserklæringen og en rekke andre internasjonale overenskomster. At ekteskapet er en ordning mellom mann og kvinne var den definisjonen som lå til grunn for statenes forståelse av begrepet da FNs menneskerettserklæring (§ 16 n. 1) ble vedtatt i desember 1948. Det er dermed den juridiske forståelse som var enerådende for de stater som tiltrådte erklæringen da og senere, deriblant en rekke stater som avvek fra en forståelse av ekteskapet som monogamt.
I-bjelke
I-bjelker er en betegnelse for bjelker med I- formet profil. I-bjelker er typisk laget av konstruksjonsstål, men kan også være laget av aluminium, betong eller trevirke.
De horisontale delene av en I-bjelke kalles flenser, og den vertikale delen kalles steg. Bjelker med en profil der flensene er like brede som steget er høyt, kalles ofte også H-bjelke.
Stålbjelker klassifiseres etter profiltyper, typiske betegnelser er IPE, IPN, HEA (IPBL) og HEB (IPB). Dette definerer I-bjelker med standardisert formfaktor (høyde, flensbredde, godstykkelse). Profilene deles i to kategorier, paralelllflens-bjelker der innerkanten av flensen er i paralell med ytterkant, og skråflens-bjelker.
I-bjelker i tre lages ofte med steg av spon-, trefiber- eller kryssfinérplater og heltre i flensene.
Argulus onodai
Argulus onodai er en art av fiskelus. Dette er en type krepsdyr som lever som parasitter på større dyr, i regelen fisk. Arten ble beskrevet i 1936.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lang. Øynene er store og tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Femundsmarka
Femundsmarka er et fjell- og villmarksområde i Innlandet og Trøndelag, øst og nordøst for innsjøen Femunden.
Store deler av området er fredet som Femundsmarka nasjonalpark. Den lille Gutulia nasjonalpark ligger også her. Den norske turistforening har flere hytter i området. Området er beiteområde for sørsamisk tamreindrift i Svahken sijte (Elgå reinbeitedistrikt), og det lever moskusfe her.
KL
KL (forkortelse for Kommunernes Landsforening, som også var navnet fram til 2001) er en dansk interesseorganisasjon for Danmarks 98 kommuner. KL spiller en nøkkelrolle som danske kommuners representant ved de årlige forhandlinger med den danske regjering om kommunenes økonomiske rammer for det kommende budsjettår. KL fungerer også som arbeidsgiverorganisasjon og forhandlingspart overfor de kommunalt ansattes fagforbund. Organisasjonen har 430 ansatte og et årlig budsjett på ca. 350 millioner DKK (2010).
KLs sentralstyre velges hvert fjerde år, umiddelbart etter kommunevalget i Danmark, og avspeiler partienes forholdsmessige størrelse i kommunestyrene.
KL har siden 2002 holdt til på Islands Brygge i København. Hovedkvarteret er 13 600 kvm stort og er tegnet av Arkitema.
Historie
Foreningen ble stiftet i 1970 ved sammenslåingen av Den Danske Købstadforening, De Samvirkende Sognerådsforeninger i Danmark og Foreningen af Bymæssige Kommuner som følge av kommunalreformen i 1970, hvor de tidligere 1300 kommunene ble slått sammen til 275.
EM i fekting 2022
EM i fekting 2022 ble arrangert i Antalya i Tyrkia fra 17. til 22. juni 2022.
Den antarktiske konvergens
Den antarktiske konvergens er den antarktiske polare frontalsonen, det vil si polarfronten på den sørlige halvkule. Ved den antarktiske konvergensen møter kalde antarktiske vannmasser de varmere subantarktiske vannmassene. Fenomenet forekommer langs en linje rundt Antarktika på ca. 58° sørlig bredde, men posisjonen til frontsonen varierer både gjennom året og fra år til år.
Kaldt overflatevann fra Sørishavet synker under det varmere og dermed lettere vannet fra de sørlige delene av Stillehavet, Atlanterhavet og Det indiske hav. Denne sonen er 32 til 48 km bred, og blandingen av vannmasser fører til stor marin produktivitet, spesielt for antarktisk krill.
Polarfronten på den nordlige halvkule skaper ikke dette fenomenet på grunn av landmassene som omkranser den polare regionen.
Den antarktiske konvergens er ikke bare et skille mellom to hydrologiske regioner, men den separerer også områder med særegent marint liv og forskjellige klima.
Sør-Shetlandsøyene, Sør-Orknøyene, Sør-Georgia og Sør-Sandwichøyene, Bouvetøya, Heard- og McDonaldøyene ligger sør for den antarktiske konvergens.
Kerguelen ligger omtrent på konvergensen, mens Falklandsøyene, Prince Edwardøyene, Crozetøyene, Île Amsterdam, Île Saint-Paul, Tierra del Fuego og Macquarieøya ligger nord for konvergensen.
Neopalame
Neopalame er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, gråbrunt spraglete trebukker. Antennene er ganske lange, særlig hos hannene. Pronotum er nærmest tønneformet med en liten knøl litt bakenfor midten av siden. Dekkvingene er noe avsmalnende bakover.
Trent Sainsbury
Trent Lucas Sainsbury (født 5. januar 1992) er en australsk fotballspiller som spiller for den qatarske klubben Al-Wakrah SC.
Landslaget
Den 4. september 2014 fikk han sin første landskamp for mot.
Han ble tatt ut i s tropp til VM i fotball 2018 i Russland.
Nominasjoner til Nordisk råds litteraturpris fra Danmark
Siden 1962 har Nordisk råd årlig delt ut Nordisk råds litteraturpris til et litterært verk skrevet på et av de nordiske språkene. Fra starten i 1962 har det årlig blitt nominert to bøker fra hver av landene Danmark, Finland, Island, Norge og Sverige.
Juryen på tre personer består av Danmarks to jurymedlemmer, og ene varamedlem til juryen.
Nominasjonene fra Danmark
Vinnere av prisen er uthevet med fet skrift.
Lake Chelan-demningen
Lake Chelan-demningen (engelsk: Lake Chelan Dam) er en demning med et vannkraftverk som ligger i Chelan River, ei sideelv til Columbia River i staten Washington i USA, 50 km (32 miles) nord for byen Wenatchee i Chelan County. Det er det eldste vannkraftverket på Columbia-elva, og ble ferdigstilt i 1927. I elveløpet ligger anlegget ca. 306 km nedenfor grensen til Canada, og ca. 801 km ovenfor Columbia-elvas utløp i Stillehavet i Oregon. Om lag 40 km (25 miles) lengre nede i elva ligger Rocky Reach-demningen.
Vannkraftverket har to turbiner. Det er en installert effekt på 48 MW. Anlegget demmer opp den kunstige Chelansjøen (Lake Chelan), som er 77 km (50 miles) lang. Første oppdemming av Chelan-elva her skjedde i 1892. Dammen idag er ca. 15 meter høy og om lag 150 m lang.
Chorro de Quevedo
Chorro de Quevedo er en plass i Bogotá. Den befinner seg i Calle 13 med Carrera 2, i La Candelaria i sentrum av byen. Den er oppkalt etter Gonzalo Jiménez de Quesada, som danna en miliærtropp der i 1538. Plassen omtales også ofte som stedet hvor Bogotá ble grunnlagt.
Plassen er omgitt av bygninger i kolonistil, hvorav mange er gjort om til kafeer og håndverksverksteder. Den frekventeres særlig av studenter, kunstnere og turister.
I 1832 ble det oppført en fontene i midten av plassen. Den ble ødelagt i 1896 sammen med enkelte andre omkringliggende bygninger. I 1969 ble plassen renovert etter tegninger av hvordan den opprinnelig hadde sett ut. Samtidig ble også den lille kirka Ermita de San Miguel del Príncipe oppført. Fra plassen går den smale gata Calle del Embudo, som er et godt bevart eksempel på ei typisk gate i Bogotá i kolonitida.
Quentin Papillon
Quentin Papillon (født 7. april 1997 i Rouen) er en fransk ishockeyspiller som spiller målvakt for Grüner Allianseidrettslag, han er fransk landslagskeeper. Papillon har spilt for klubbene Rouen, Caen og Mulhouse.
Referanser
<References />
Kjernemembran
Kjernemembranen omgir kjernen i en eukaryot celle. Den består av to atskilte membraner, og mellom dem et perinukleært rom. Kjernemembranen beskytter arvestoffet i kjernen, og regulerer transporten av mRNA og proteiner gjennom kjerneporene.
Aubert Côté
Aubert Côté (født 22. mars 1880 i Montréal, død 27. mars 1938) var en canadisk bryter som deltok i de olympiske leker 1908 i London.
Côté vant en olympisk bronsemedalje i bryting under OL 1908 i London. Han kom på tredjeplass i fristil i vektklassen bantamvekt. Han tapte semifinalen til gullvinneren George Mehnert.
Imatra
Imatra er en by og kommune i landskapet Södra Karelen i Finland. Kommunen har cirka 29 400 innbyggere og et areal på 191,25 km² hvorav 36,29 km² er vann. Imatra, som ligger nær den russiske grensen, er særlig kjent for sitt vannkraftverk og sine industribedrifter.
Stephen Robson
Bakgrunn
Robson var født i Carlisle, i Lancaster bispedømme, og ble døpt i Den anglikanske kirke 15. mai 1951. Som tenåring konverterte han til den katolske tro. Han studerte senere biologi ved University of Edinburgh og en spesialisering i medisinsk teknologi ved Edinburgh Napier University. Han påbegynte deretter presteutdannelse ved presteseminarene St Andrew's College, Drygrange i Melrose og deretter til Scots College i Roma. Han tok deretter en doktorgrad i teologi og kirkerett ved det pavelige universitetet Gregoriana i Roma.
Prestetjeneste
Han ble ordinert til prest for Saint Andrews og Edinburgh erkebispedømme 17. mars 1979, etter å ha blitt ordinert som diakon 12. februar 1973. Han har hatt følgende prestetjeneste: I 1986-87 tilbrakte han et år i et monastisk liv i Ampleforth Abbey.
I årene 1998 til 2006 var han åndelig leder ved Scots College i Roma. Da han kom tilbake til Skottland var han rettsvikar for tribunalet ved Saint Andrews og Edinburgh erkebispedømme, samtidig som han også hadde prestetjeneste i North Berwick og Dunbar i East Lothian.
Hjelpebiskop
Han ble 8. mai 2012 utnevnt av pave Benedikt XVI til hjelpebiskop og ble ordinert 9. juni samme år, på festdagen til Columba av Iona. Det var kardinal Keith Patrick O'Brien som var hovedkonsekrerene; medkonsekranter var den apostoliske nuntius i Storbritannia, Antonio Mennini, og erkebiskopen av Glasgow, Mario Joseph Conti.
Da kardinal Keith Michael Patrick O'Brien trakk seg fra embetet i februar 2013 og erkebiskop Philip Tartaglia ble utnevnt til apostolisk administrator av erkebispedømmet, ble Robson utnevnt til erkebiskop Tartaglias representant i den daglige driften av erkebispedømmet.
Biskop for Dunkeld
11. desember 2013 ble Robson utnevnt til biskop for Dunkeld bispedømme av pave Frans. Han ble innsatt i St. Andreaskatedralen i Dundee 9. januar 2014.
I mars 2013 ble Robson utnevnt til en av tolv medlemmer av McLellan-kommisjonen, den eksterne undersøkelseskommisjonen som skal etterforske hvordan Den katolske kirke i Skottland håndterer overgrepsanklager. Denne kommisjonen skal avgi sin rapport sommeren 2015.
Episkopalgenealogi
Hans episkopalgenealogi er:
Strekkmerker
Strekkmerker (medisinerspråk: striae eller entall stria) er en form for arrdannelse i huden, som kan sees ved at vevet har avvikende, ofte mere rødlig eller lilla farge, kan være nedsenket i forhold til øvrig hudoverflate og ikke blir brunt, men solbrent. Årsaken er at huden er forstrukket. Merkene kan minskes over tid, men ikke forsvinne helt.
Merkene er ofte en følge av rask økning av hudoverflaten, assosiert med vekst i puberteten, større vektøkning, vanligst ved graviditet, men også bodybuilding som overgår hudens elastisitet. Hormonelle faktorer antas også å spille en rolle, men der gjenstår mye forskning.
Strekkmerker kan forekomme overalt på kroppen, men har hyppigst forekomst over større lagre av underhudsfett. Det vanligste er rundt navlen, bryster (graviditets- eller ammingsstrekk), men også armer, føtter, hofter og bakpartier.
Mange opplever strekkmerker som sjenerende. De utgjør ingen kjent helserisiko, og eventuell behandling vil derfor normalt anses som kosmetisk. Der finnes i dag behandlingsformer, men ingen av disse er 100% sikre med hensyn til resultat.
Enzo Perin
Enzo Perin (født 10. august 1933 i Brenner) er en italiensk tidligere kombinertløper og skihopper som representerte GS Fiamme Gialle.
Han deltok i kombinert i OL i 1956, 1960 og 1964, og ble nummer 20, 14 og 18. I OL i Cortina d'Ampezzo i 1956 og Squaw Valley i 1960 deltok han også i spesielt hopp, og ble nummer 48 (av 50 deltakere) og 37 (av 45 deltakere). I VM i Lahtis i 1958 ble han nummer 36 av 54 deltakere i spesielt hopp (opplysn. om kombinert mangler), i VM i Zakopane i 1962 ble han nummer 11 i kombinert.
Enzo Perin ble sju ganger italiensk mester i kombinert, i 1957, 1958, 1959, 1960, 1962, 1963 og 1964. Han ble også italiensk mester i spesielt hopp i 1957.
Casino Empire
Casino Empire er et videospill utviklet av Sierra Entertainment i 2002. I spillet driver man et kasino etter beste evne, og dermed komme videre til nye og mer utfordrende casinoer. Hvert kasino har sin egen historie.
Gamespot ga spillet en poengsum på 5,9 av 10.
Handling
Spilleren starter i en bestemt type bygning med en begrenset sum penger, og begynner på første nivå. Status på nivået bestemmer hva slags casino-spill og tjenester som kan bygges i kasinoet. Å øke en nivå-status krever en sum kontanter, et visst antall kunder i kasinoet og en rekke gode rangeringer. Denne statusen kan gå så høyt som fire. Antall kunder kan økes ved å introdusere forskjellige spill eller tjenester, og de gode vurderingene kan økes ved å introdusere variasjon, innredning på rommene, utvidelser av bygningen, ulke luksus-tjenester, eller tilfredsstille kundenes krav.
Generelle krav fra kunder kan for eksempel inkludere kontanter (eller minibanker) for å ta ut penger for å spille pengespill, spisesteder eller drikkevarer og hotellrom. Hvis disse generelle kravene ikke blir oppfylt, kan kundene bestemme seg for å forlate hele kasinoet eller gi elendige anmeldelser. Besøkende til casinoet kan dukke opp i forskjellige klasser, alt fra turister som har lite penger å bruke, til VIP-gjester som har veldig mye penger. Når det bygges ut ulike spill og tjenester i kasinoet, blir det også behov for vedlikehold for å fortsette å holde kasinoet i gang. Det er behov for service-personell for å opprettholde spilleautomatene, forvaltere holder kasinoet og badene rene, kelner som serverer drikke, eller sikkerhetsvakter som skal holde uønskede personer vekk fra kasinoet.
Å tjene penger på lovlig måte gjøres ved å etablere tilstrekkelige tjenester til antall kunder og godta kommersielle avtaler. Imidlertid kan spilleren også tjene penger ulovlig ved jukse-modus, og akseptere kriminelle avtaler som for eksempel hvitvasking av penger. Slike ulovligheter kan føre til økonomiske tap, og andre problemer, hvis juksingen blir oppdaget av myndighetene i spillet. Samtidig som man forsøker å tjene penger, må spilleren også huske på blant annet vedlikehold og lønnskostnader for ansatte i spillet. Hvis penger går under null, står spilleren i gjeld og kan ikke bruke penger eller tjenester før tilstrekkelig med penger er opptjent igjen.
Hotspur Hussar
Hotspur Hussar er et britisk pansret personellkjøretøy med fire- eller sekshjulsdrift. Det ble vist offentlig første gang i 1984. Den underliggende mekanikken kommer fra Land Rover Defender.
Blaker skanse
Blaker skanse er et tidligere forsvarsanlegg i Blaker i Sørum kommune, Viken fylke. Det ble anlagt i 1682 som en del av forsvarslinjen langs Glomma mot angrep fra svenskene. Den ble tatt i bruk i 1683, og var da åpen i ryggen mot Glomma. På 1750-tallet ble den bygget om til en lukket stjerneskanse som enkel bastionfestning.
Plaza España (Bogotá)
Plaza España er en plass i bydelen Los Mártires i Bogotá. Den fikk sitt nåværende navn i 1902. Den befinner seg i nabolaget Voto Nacional, mellom Carrera 18 og 19, og Calle 10A og 11.
Plassen er kjent for de omkringliggende bygningene. Hospital San José ligger ved den sørlige enden, Liceo Nacional Agustín Nieto Caballero i vest og pastafabrikken El Gallo i nord. I øst står det flere republikanske herskapshus.
Plassen ble anlagt under navnet Plaza de Maderas i 1890. I 1916 ble det plassert en marmorbyste av Miguel de Cervantes Saavedra på plassen, og det ble anlagt gressplener.
Blaker skanse
Blakersund ligger rett nedenfor skansen. Her gikk ferge over Glomma etter at den øvre Frederikshaldske Kongevei ble anlagt på slutten av 1700-tallet. Persontrafikk over sundet opphørte i 1928.
Bygninger
Statens Husflidskole, Blaker, senere Statens lærerhøgskole i forming, Blaker, i 1994 fusjonert inn i Høgskolen i Akershus, avdeling for formgiving og produktdesign, holdt til ved Blaker skanse fra 1917 og frem til 2003 da den ble flyttet til Kjeller. Navnet er senere endret til Høgskolen i Oslo og Akershus, HIOA, nå Oslomet – storbyuniversitetet.
Enneameron
Enneameron er en slekt av små, rødlige eller brunlige køllebiller.
Alpint under Vinter-OL for ungdom 2016 – Slalåm gutter
Slalåm gutter under Alpint under Vinter-OL for ungdom 2016 går 19. februar Hafjell Alpinsenter.
Enneameron
Utbredelse
Arten er beskrevet fra Fransk Guyana.
Alpint under Vinter-OL for ungdom 2016 – Slalåm gutter
Eksterne lenker
Offisiell hjemmeside
Simen Østensen
Simen Håkon Østensen (født 4. august 1984) er en norsk langrennsløper. Han representerer Fossum IF. Fram til 2014 var han tilknyttet langløpslaget Team Centric og til 2019 Team BN Bank.
Han debuterte i verdenscupen 12. mars 2005 på den klassiske femmila i Holmenkollen, men brøt underveis. Han fikk sitt internasjonale gjennombrudd i Tour de Ski 2006/07, og ledet sammenlagt etter de to første rennene, etter å ha kommet på syvende- og tolvteplass i de to første av i alt seks renn. Han endte på tredjeplass sammenlagt, og dette er hans fremste individuelle prestasjon i verdenscupen.
Han tok sølv på sprinten i norgesmesterskapet i Granåsen i februar 2008, og gull på 50 km klassisk på Tolga i 2010.
Sesongen 2012–2013 gikk han to gode løp nasjonalt i mønstringsrenn på Sjusjøen. Han ble tatt ut for Norge for å gå Tour de Ski. Det ble en skuffende opptreden, og Østensen brøt på den fjerde etappen. Målene for resten av sesongen var rennene i Ski Classics og å bli tatt ut til VM-femmilen i Val di Fiemme, men han ble ikke tatt ut til VM-troppen.
Han har en verdenscupseier i lagsprint fra tsjekkiske Liberec 17. februar 2008. Han gikk for Norges andrelag sammen med Martin Johnsrud Sundby. Østensen gikk sisteetappen og spurtslo finske Ville Nousiainen med fire tidels sekund.
Han vant 15 km klassisk i Norgesmesterskapet på ski 2014, og han vant Marcialonga 2014. Han vant også Skandinavisk Cup sammenlagt sesongen 2013/14.
I 2020 vant han Holmenkollmarsjen.
Siden 2019 har han jobbet som trener for ØHIL langrenn, og er fortsatt aktiv som trener.
Skyting under Sommer-OL 2008 – 50 m pistol menn
Herrenes 50 m pistol fant sted den 12. august 2008 på Beijing Shooting Range Hall i Beijing.
Simon Walker
Simon Walker kan vise til:
Mary Edwards Walker
Mary Edwards Walker (født 26. november 1832 i Oswego i delstaten New York, død 21. februar 1919) var en amerikansk feminist og kirurg som ble tatt som krigsfange og mottok Medal of Honor.
Før den amerikanske borgerkrigen tok Walker en medisinsk grad, giftet seg og startet sin egen medisinske praksis som ikke gikk så bra. Hun meldte seg som frivillig til Unionshæren ved utbruddet av den amerikanske borgerkrigen, og hun arbeidet som kirurg. I begynnelsen av krigen hadde hun bare lov til å praktisere som sykepleier, og unionshæren hadde ingen kvinnelige kirurger.
Den 10. april 1864 ble Walker tatt til fange av konføderasjonen etter at hun krysset fiendens linjer for å behandle sårede sivile og hun ble arrestert som spion. Hun ble sendt som krigsfange til Richmond i Virginia der hun ble frigitt i en fangeutveksling med unionen. Etter krigen ble Walker godkjent for USAs militære høyeste dekorasjon for tapperhet, Medal of Honor, for sin innsats under den amerikanske borgerkrigen. Hun er den eneste kvinnen som har mottatt denne medaljen, og kun en av kun åtte sivile som har fått den.
Etter krigen arbeidet Walker som forfatter og foreleser, og hun støttet kvinner rettigheter frem til sin død i 1919. Hun døde i februar 1919 av naturlige årsaker i en alder av 86 år, og ble gravlagt i Oswego, New York. Hun hadde en vanlig begravelse, men et amerikansk flagg var drapert over kisten hennes, og hun ble gravlagt i sin sorte dress i stedet for en kjole som var vanlig for kvinner på denne tiden. Under andre verdenskrig ble skipet SS «Mary Walker» oppkalt etter henne.
I 2000 ble hun innvotert i National Women's Hall of Fame.
Talgat Musabajev
Talgat Amangeldyuly Musabajev (kasakhstansk: Талғат Аманкелдіұлы Мұсабаев, født 7. januar 1951 i Kargaly) er en kasakhstansk kosmonaut og testpilot som har deltatt i det russiske romprogrammet med flere lange ferder.
Fekting under Sommer-OL 1972
Fekting under Sommer-OL 1972. Fekting var med på OL-programmet for 17. gang 1972 i München. Det ble konkurrert om åtte olympiske titler, tre individuelle og tre i lag for menn og en individuell og en lagkonkurranse for damer. Det ble fektet med kårde, sabel og florett.
TOZ
Fabrikken ble stiftet i 1712 med navnet Tula arsenal etter ordre fra Peter I av Russland (Peter den store). Den skiftet senere navn i den sovjetiske perioden til Tula våpenfabrikk. Fabrikken var den statlige leverandøren av skytevåpen, og det meste av russiske og sovjetiske militære våpen ble produsert der igjennom mange år.
Under andre verdenskrig kom tyskerne så nær fabrikken at den måtte forlates, derfor ble det produsert mindre våpen der under krigen enn på IZH fabrikken. Fabrikken er kjent for å ha produsert den russiske M1895 Nagant-revolveren, Mosin-Nagant M91/30-riflen, SKS-karabinen og TT-33-pistolen. AK-47-automatriflen ble også produsert der i mindre grad.